Karol Nawrocki

Karol Tadeusz Nawrocki es un historico e politico de Polonia. Il nascet li 3-im de marte 1983 in Gdańsk e es desde li 6-im de august 2025 presidente de Polonia. Karol Nawrocki esset inter li 23-im de julí 2021 e li 6-im de august 2025 director del Institute por li National Memorie in Warszawa. Karil Nawrocki ne es membre de un politcal partise, ma li national-conservativ partise Jure e Justicie suportat su candidatura in li electiones presidential de Polonia 2025.

Personal e professional vive
Karol Nawrocki studiat historie in Gdańsk. In li annu 2013 il fat su doctoratu. Desde li annu 2009 Karol Nawrocki labora por li Institute por li National Memorie. Il publicat pluri libres pri li crimines del comununist regime in Polonia.

Inter 2017 e 2021 Karol Nawrocki esset director del Muséo del Duesim Guerre Mundal in Gdańsk. Desde li 23-im de julí 2021 Karol Nawrocki es li director del Institute por li National Memorie in Warszawa.

Karol Nawrocki anc esset activ quam sportist. Il ludet football por li clubs KKS Gedania inter 1997 e 2000 e por li club Ex Siedlce Gdańsk. Karol Nawrocki esset anc activ quam boxero che li club RKS Stoczniowiec.

Karol Nawrocki es maritat con Marta Nawrocka e li cuple have du un filio e un filia. Marta Nawrocka have un altri filio ex un plu tost relation.

Political cariera
 2024 Li partise Jure e Justicie decidet suportar li candidatura de Karol Nawrocki por li oficie del presidente del Polonia in li annu 2025.
 2025 Karol Nawrocki candidat por li electiones presidential de Polonia 2025 e esset suportat del national-conservativ partise Jure e Justicie. Il esset electet quam presidente de Polonia in li duesim rond con 50,9 percentes. In li unesim rond il recevit 29,5 percentes e finit ye li duesim rang detra Rafał Trzaskowski.
 2025 Karol Nawrocki devenit ye li 6-im de august 2025 presidente de Polonia.

Categorie:Politicos de Polonia